رحلة العمر الطويلة منحة الله الجميلة السلام عليكم ورحمة الله وبركاته. الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعه باحسان الى يوم الدين اما بعد. اهلا وسهلا ومرحبا باخواني واخواتي واهلي واحبابي
واسأل الله سبحانه وتعالى الذي جمعني واياكم في هزه الساعة المباركة على طاعته ان يجمعني واياكم في جنته ودار كرامته مع النبيين والصديقين والشهداء والصالحين وحسن اولئك رفيقا. يعني في البداية انتم وحشتوني كتير جدا خلال آآ شهر رمضان
ويا رب تكونوا استفدتم من السلسلة اللي احنا قدمناها في رمضان. آآ سلسلة مع الله اللي اتعلمنا فيها كيف نتعامل مع الله سبحانه وتعالى في كتير من مواقف آآ الحياة
اه وتاني حاجة عايز اقولها لكم كل سنة وانتم طيبين معلش هي جاية متأخرة شوية بس شوية تعب كده بسيط بعد رمضان هي اللي حلت ان انا اكون بيني وبينكم ان انا اكون معكم يعني في العيد. فاسأل الله سبحانه وتعالى الا يحرمني منكم ابدا
وان نظل دائما على طاعة الله سبحانه وتعالى دائما بهذه الصورة. نلتقي ونجتمع دائما على طاعة الله سبحانه وتعالى. آآ رحلة الحياة او مدرسة في الحياة. سبحان الله! الحياة كلها مواقف
اه المواقف دي منا اللي بيقدر بالفعل اه اه يتصرف فيها ويتعامل معها ومنا للاسف اللي بيبقى صعب عليه جدا انه يتعامل مع هذه المواقف. خلوني اضرب لكم كده في البداية مثال بسيط صغير كده. اقول لكم قد ايه احنا ممكن
سوء التعامل مع المواقف بيخلينا نخسر حاجات كتير جدا. وزي ما قلت لكم اغلى حاجة احنا بنملكها في الدنيا كلها حياتنا والحقيقة دي سبحان الله اما ان تكون حياة عامرة بالطاعة لله سبحانه وتعالى. فتكون سبب ان احنا ننتقل كده الى الجنة. يا اما تكون رحلة الحياة اللي احنا
هنسير فيها رحلة كلها اخطاء رحلة كلها معاصي رحلة هنضيعها في معصية الله والبعد عن الله سبحانه وتعالى وبالتالي والعياذ بالله بيبقى الطريق في النهاية مش كويس جدا. آآ عايز اقول تخيلوا معي انسان مننا مسافر على الطريق
الطريق ده طريق مهجور آآ ما عليهوش عربيات رايحة جاية. انا الوحيد اللي ماشي في هذا الطريق لوحدي. والطريق ده عليه قطاع الطريق كتير جدا جدا جدا. يعني طريق خطر جدا
جدا جدا وانا ماشي على الطريق آآ فوجئت ان العربية بتاعتي اتعطلت ده معناه خلاص ان انا كده كده ههلك العربية وقفت في طريق خلاص يعني ما فيش عليه اي سبيل من سبل الحياة. بل اي شيء ممكن يكون سبب
ان الحياة دي الطروح موجودة على الطريق ده. قطاع الطريق موجودين آآ مخاطر على الطريق موجودة والعربية وقفت عطلت مني. انا نزلت ادور العربية مرة واتنين وتلاتة. العربية ما تدورش. نزلت فتحت كبوت العربية ابص على العربية مش عارف اعمل اي حاجة
اي حاجة فضلت واقف خلاص ليه؟ لان انا مش قادر اتعامل مع السيارة وفضلت واقف في الطريق انتظر يعني فرج ربنا سبحانه وتعالى اه اتصلت على واحد زميلي بيفهم كويس جدا في العربيات جه بسرعة ففتح الكبوت فقام وصل سلكين اتنين بس ببعض اتنين بس ببعض
قال لي دور العربية دورت العربية. العربية دارت ومشينا وربنا نجانا لانه فاهم ان انا هوصل دي بدي انتهت كل حاجة مشكلتنا ان احنا دايما بتمر علينا في حياتنا في رحلة الحياة. مواقف ما بنبقاش عارفين احنا هنعمل فيها ايه. للاسف كتير مننا
سبب الجهل بيخطئ فبالتالي بيرجع وراه وبالتالي بيسلك طريق خلاف الطريق اللي ربنا سبحانه وتعالى رسمه له بيسلك طريق المعصية بيسلك طريق البعد عن الله وبعد كده بنشوف سوء عاقبة هذا الطريق في اخر يوم في حياة هذا الانسان
زي الشاب اللي مات في رمضان بجرعة مخدرات زيادة. ما عرفش الطريق صح زي ما رحنا في يوم من الايام في رمضان في رمضان. رحت لنادي من النوادي بدي درس هناك
انا اول ما دخلت كنت متوقع ان رمضان وصل هناك. انا فوجئت ان رمضان اصلا ما وصلش للمكان ده. ليه؟ لانه مش عارفين يتعاملوا ازاي مع رمضان في هذا الوقت او في هذا
مش عارفين ازاي يتعاملوا. فسبحان الله! فعشان كده بقول اه كانت الفكرة فكرة البرنامج مدرسة الحياة احنا هتمر بنا بمواقف كتير جدا. المواقف دي ازاي هنتعامل مع الله سبحانه وتعالى فيها؟ يمكن كان من ابرز واخطر المواقف اللي كانت دايما بيتسأل عنها
مع نهاية رمضان خلاص الشياطين هتخرج. الشياطين خلاص الاغلال والقيود اللي عليها خلاص هتنتهي الشياطين هتبدأ تسرح في الارض كما كانت. وهيبدأ الناس تاني يرجعوا لمعصية ربنا سبحانه وتعالى. هتعامل ازاي؟ اه الكل كان خايف مع نهاية رمضان
آآ انا كنت عايز سلسلة نأكد فيها على معاني كتير جدا وخاصة في كيفية التعامل مع الله. نكمل سلسلة مع الله. ولكن انا هاخلي المسألة عامة حياتنا يا جماعة ما ينفعش نضيعها. لان الحياة دي اغلى حاجة انا باملكها. الحياة دي لها خصائص كتير جدا. اول حاجة ان الحياة دي انا هتسأل عنها بين ايدين ربنا سبحانه وتعالى. لا
نزول قدم عبد يوم القيامة حتى يسأل عن اربع سؤالين من الاربعة متعلقين بالحياة اللي احنا عايشينها. فازاي انا اضيع الحياة وما يبقاش عندي خبرة في التعامل مع هذه ان الحياة اللي احنا عايشينها دي مهما طالت هي قصيرة جدا. يعني الحياة اللي احنا هنعيشها دلوقتي هي قصيرة جدا ده هي الستين سبعين سنة ده اللي ربنا سبحانه وتعالى
هيطيل في عمره لحد ما يوصل لهذا الوقت. يعني سبحان الله النبي صلى الله عليه وسلم قال اعمار امتي ما بين الستين الى السبعين. احنا اعمار الامة كلها كده. وقل اصلا من يصل الى هذا العمر
اعمار امتي ما بين الستين الى السبعين كما قال النبي صلى الله عليه وسلم. الاعجب من كده ان ناس كتير جدا جدا مننا بتخطف قبل ما تصل اصلا لهذا الوقت. علشان كده
الحسن البصري رحمه الله في يوم خرج على على الناس في المسجد فنادى على الشيوخ فقال يا معشر الشيوخ الناس بقى اللي دقنها ابيضت وشعرها ابيض فقال زاركم المشيب المشيب
خلاص آآ يعني زاركم آآ اوشكتم على الوصول. فهنا الشباب بقى اتنفسوا خلاص احنا الكلام ده مش لنا. الكلام ده للناس اللي كبرت في السن. فنظر الى الشباب وقال قال يا معشر الشباب وكم من زرع اصابته الافة قبل ان يبلغ وقت الحصاد؟ يعني ممكن برضه واحنا فترة الشباب تصيبنا قفا تضيع كل حاجة. فاعمارنا كلها وان كانت
من الستين للسبعين هي قصيرة جدا. يروى في الاثر اسر ان الاسرائيليات ولكن يعني انا هقف مع المعنى بتاعه ان ملك الموت لما ذهب تقبض روح نوح عليه الصلاة والسلام. انتم عارفين ان نوح عليه الصلاة والسلام عمر في الارض الف وخمسين عام. الف وخمسين سنة. يعني مش ستين سبعين سنة. الف وخمسين سنة. فملك الموت
ملك الموت بيسأله بيقول له آآ يا نوح آآ كم لبث في الارض؟ انت حياتك دي كانت قد ايه؟ فقال والله حياتي كلها الحياة كلها الالف وخمسين عام كاني دخلت الى بيت له بابان. دخلت من باب وخرجت من الاخر. حياتنا دي كلها
ايا كانت قصيرة جدا. قصيرة جدا جدا جدا جدا ان الحياة دي هي رأس مالي لما هاقف بين ايدين ربنا سبحانه وتعالى حياتي دي هتكون من ضمن الشهود اللي هيشهدوا علي. زي ما كان الحسن بيقول ما من يوم ما من يوم يصبح فيه
العباد الا وينادي هذا اليوم على العباد. يا بني ادم انا يوم جديد وعلى عملكم شهيد. فاغتنمني. ايوة انا اليوم ده حياتي دي هتقف بين ايدين ربنا سبحانه وتعالى. وهتشهد علي في كل لحظة من لحظات حياتي انا قضيتها في الخير ولا في الشر. صح ولا غلط. فعلشان كده بقول انا
قبل ما املك حياتي فلازم نقف نقف وقفة مع هذه الحياة. حياتي دي اغلى حاجة انا املكها. لان هو ده رأس مالي اللي انا هاقابل به ربنا سبحانه وتعالى. فازاي
انا اضيعها اصلا ازاي انا اضيعها لازم اكون فاهم وعارف كويس جدا ان الحياة اغلى ما يملكه الانسان. هقف بين ايدين ربنا سبحانه وتعالى هقول له ايه من اهم الاشياء المتعلقة بالحياة ان اليوم اللي هيعدي مش هعرف اجيبه تاني
يعني آآ والله العظيم آآ مع يوم تسعة وعشرين رمضان بعد الفطار لما اعلن ان رمضان انتهى. آآ الناس كانت بتبكي دم في المعتكف. ليه نفسهم يرجعوا تاني يوم واحد بس من ايام المعتكف. الناس لما خرجت من رمضان بدأت تقول يا ريت نرجع يوم تاني من ايام رمضان. دي من مشكلة الحياة. ان اليوم اللي هيعدي مش هينفع
ارجع تاني ومش هنعرف او مش هنعرف قيمة اليوم ده الا في لحظة الموت. علشان كده كانت اغلى امنية اي انسان مننا هيتمناها وهو على فراش الموت آآ ربي ارجعون لعلي اعمل صالحا. اغلى حاجة هو يتمناها انه يرجع للدنيا يوم واحد. يرجع للحياة اللي ضيعها زمان. يرجع الحياة
يرجع يوم واحد بس آآ يعمل عمل صالح يعمل اي طاعة اي قربة تقربها من ربنا سبحانه وتعالى. علشان كده ربنا سبحانه وتعالى يقول وانفقوا مما رزقناكم من قبل ان يأتي احدكم الموت فيقول ربي لولا اخرتني الى اجل قريب. حاجة بسيطة خالص. فاصدق واكن من الصالحين. هو هنا عرف قيمة الوقت
هو هنا هنا عرف قد ايه الحياة بتاعته اللي راحت دي هو فعلا كان محتاجها جدا علشان كده بنقول ما ينفعش يا جماعة ان احنا ننسى الحياة دي. ما ينفعش يا جماعة ان احنا نضيع هذه الحياة. وما ينفعش يا جماعة ان احنا نضيع لحظة واحدة. لان اللحظة دي زي ما
هنندم عليها كتير جدا واحنا بين ايدين ربنا سبحانه وتعالى في عند الموت هنندم عليها في الجنة. النبي صلى الله عليه وسلم كان يقول والله ما تحسر اهل الجنة على شيء كتحصلهم على ساعة مرت عليهم لم يذكروا فيها الله سبحانه وتعالى. علشان كده كانت فكرة البرنامج كده ان احنا ما ينفعش تعدي علينا
الحياة ممها والمها واملها بالتلات اصول دول. الحياة دايما كده. ممكن سبحان الله ابقى ماشي في طريق الحياة وتصيبني هموم والام. هتعامل معها ازاي؟ او امال انا عندي امال كبيرة جدا عايز احققها. هتعامل معها ازاي؟ عايز اقول يا جماعة حياتكم اغلى حاجة تملكوها. فما ينفعش تضيعوها علشان
كده بنقول اغلى حاجة بنملكها النهاردة حياتنا من اهم الاشياء المتعلقة بالحياة ان هي مقدرة بمقدار لا بيزيد ولا بينقص. كل واحد فينا ربنا سبحانه وتعالى جعل له حياة معينة مقدرة بمقداس. لا هيزيد
ولا هتنقص. قال الله فاذا جاء اجلهم فلا يستأخرون ساعة ولا يستقدمون. علشان كده دايما بنقول السعيد اللي هيبص للحياة بالنزرة الواسعة الشاملة اللي نظر لها النبي صلى الله عليه وسلم ان الحياة دي حاجة مهمة جدا لازم استسمرها استسمار بالغ جدا جدا جدا علشان
لما قالوا ربنا سبحانه وتعالى تبقى حياتي دي يعني ما شاء الله كان كانت نعمة الزاد نعم العون لي وانا واقف بين ايدين ربنا سبحانه وتعالى. ومش هعمل زي ما كتير جدا من الشباب بيعمل. ضيع شبابه في معاصي الله سبحانه
وتعالى وفي البعد عن الله سبحانه وتعالى. وفي حرب ربنا سبحانه وتعالى وفي الجرأة على الله سبحانه وتعالى. ويجي بعد كده يقول يا ريتني ارجع. ساعتها ما ينفعش الرجوع وعلشان كده بنقول يا جماعة آآ اهل النار في النار هيندموا هيندموا لان هم ضيعوا حياتهم. علشان كده بقول يا ريت نستغل الحياة ونقول الحياة دي مدرسة كبيرة جدا
لازم نستفيد منها قال النار في النار هيندموا على ان هم ضيعوا حياتهم. وهيقولوا احنا كنا مجانين. احنا كنا فاقدين عقولنا لما ضيعنا حياتنا زمان. قال الله في شأنهم كلما القي فيها فوج سألهم خزنتها. الم يأتكم نذير؟ قالوا بلى قد جاءنا نذير فكذبنا. وقلنا ما نزل الله من شيء. ان انتم الا في
ضلال كبير. وقالوا لو كنا نسمع او نعقل ما كنا في اصحاب السعير. ما كناش هنضيع لحظة اصلا من لحظات الحياة. كنا هنخلي كل لحظة من لحظات حياتنا في طاعة الله
سبحانه وتعالى او طريحا انفسنا بما يرضي الله سبحانه وتعالى كات حياتنا هنقضيها صح وهنعيشها صح علشان لما نقابل ربنا خلاص لما ربنا حياتكم اخبارها ايه؟ نقول يا رب والله حياتنا دي احنا قضيناها
بما يرضيك مع شيكا بنقول محتاجين جدا ان احنا نخش مدرسة الحياة علشان نقول ان حياتنا اغلى ما نملك ما ينفعش نضيعها في معصية الله سبحانه وتعالى آآ حبيت تكون دي مقدمة يسيرة كده بين ايدين السلسلة
وكانوا اللي مستشارت اخواني قالوا لي نعمل حلقة كاملة للمقدمة وقلت ما ينفعش لان كتير جدا انا حاسس يعني بالام اخواني من الشباب واخواتنا برضو آآ اللي هم خايفين جدا من بعد رمضان ومضطربين جدا
ومش عارفين احنا هنتعامل ازاي بعد رمضان. للاسف زي ما قلت لكم كان زروف المرض اللي كانت بعد رمضان آآ حالت بيني وبينكم آآ ان انا اكون معكم في رمضان آآ بعد رمضان
في ايام العيد وما بعد العيد بشوية. بحيس ان احنا نقول هنعمل ايه بعد رمضان. ولكن انا هخش في حلقة النهاردة على طول مش هقضي حلقة كاملة في مدرسة الحياة
ولكن نخش على طول في قلب مدرسة الحياة واقول ان داخل مدرسة الحياة انت لك اعداء. اول عدو لك هو شيطانك. شيطانك اللي كان من اعظم رحمات ربنا سبحانه وتعالى بنا في رمضان انه سلسلوا. ان ربنا سبحانه وتعالى قيده عنا في رمضان. ليه؟ علشان نزداد قوة
اطلع بعد رمضان نقدر نوجه هذا الشيطان. عايز اقول الشيطان ده هو عمل بالزبط كده زي ما عربيتي وقفت على الطريق وكان فيه قطع طريق ممكن يطلع يقتلني الشيطان هدفه الحياة كده انه يحول بينك وبين طاعة ربنا سبحانه وتعالى بينك وبين رحمة ربنا سبحانه وتعالى والكل كان بيقول
بعد المغرب مباشرة بمجرد ما اعلنوا بكرة العيد خلاص بكرة العيد معناها ان الشياطين خلاص السلاسل اتفكت. وانطلقوا في الارض وخلاص. الناس هتبدأ تتعامل مع الشياطين ازاي؟ آآ كان الناس صنفين. صنف ما شاء
الله لا قوة الا بالله! صدفين وفين في صنف تالت. الصنف الاولاني الصنف خلاص اللي عربد عربد في ليلة العيد مخدرات ورتب مواعيد مع البنات وعمل وسوى والعياذ بالله الفاروق التاني الفريق الثابت
ما شاء الله استفاد كويس جدا من المعركة في رمضان انه اعد نفسه ايمانيا كويس جدا فخرج من رمضان بفضل الله قوي جدا جدا جدا الفريق اللي في النص اللي بدأ يتهز كده شوية وكده شوية. علشان كده نقول نقول درس النهاردة هو بداية المعركة. بداية المعركة الحقيقية مع الشيطان. لازم آآ
الشيطان هو ايه الشيفون؟ آآ وانا عمال اعمل بحس بسيط كده على بعض المكتبات كتبت كلمة شيطان وبدأت اجمع الاحاديث النبي لما اتكلم عن الشيطان اتكلم ازاي؟ ففوجئت ان انا طلع لي الف متين اتنين وعشرين حديث. الف متين اتنين وعشرين حديث
فوجئت ان كم هائل النبي فعلا لما ذكر لنا الشيطان ذكره في احاديث كثيرة جدا. ووضح لنا الشيطان ده هو عايز ان انا ايه وهيلاعبنا ازاي؟ علشان نقدر نفهم احنا هنلاعبه ازاي
آآ هنبدأ نقف خطوات كده سريعة هي مقدمة في بداية المعركة علشان هنبدأ بقى داخل مدرسة الحياة هنقف مع المعركة دي خطوة خطوة علشان ابدأ اعرف هو وانا بصلي هيعمل معي ايه
وانا قاعد لوحدي في البيت هيعمل معي ايه؟ وانا في فتنة النساء هيعمل معي ايه عايز اعرف الشيطان هيعمل معي ايه؟ علشان ابدأ ابدأ انا اتعامل معه. لان ما ينفعش ابدا انا احارب واحد وانا ما عرفش هو مين ده. ولا اعرف قدراته ايه ولا امكانياته ايه
وما اعرفش هو هيحاربني ازاي لازم ابقى فاهم كل حاجة عن هذا الشيطان. فعلشان كده درس النهاردة سميناه بداية المعركة بداية المعركة ما بتبدأش بالحرب. ولكن بداية المعركة انك تبدأ تقرا آآ دماغ اللي قدامك
اي انسان هيخش في جولة كده سواء آآ آآ المصارع او الملاكم اللي بيطلع على على حلبة الملاكمة كده لازم يبقى فاهم كويس جدا على اللي قدامه ايديه دي طالعة ازاي وايديه دي طالعة ازاي؟ علشان يبدأ يقدر يفهم انا هتعامل معه ازاي؟ اي دولتين بينهم حرب
ما بيبدأوش الحرب كده مباشرة ولكن بتبدأ المسألة من البداية ان كل فريق يبدأ يقرا الخطوط الرئيسية المتعلقة بالفريق ده. فعلشان كده احنا النهاردة بنقول احنا النهاردة خرجنا من رمضان في بداية معركة. بداية المعركة دي ما ينفعش اخش فيها فصدام مع الشيطان الا لما اعرف في البداية هو الشيطان ده عايز ايه
وتصوراته ايه؟ ودماغه ماشية ازاي وبيفكر ازاي؟ فعلشان كده بنقول النهاردة هنحط خطوط رئيسية اساسية ويا ريت ان شاء الله بعد الحلقة نخش على الصفحة ان شاء الله على الفيسبوك. الشيخ احمد جلال على الفيسبوك ان شاء الله علشان نبدأ نشوف مع بعض كده المعركة هتبقى ماشية ازاي. لازم من البداية تعرف وده الخط الاساسي
ان علاقة الشيطان بك علاقة عداوة. ان الشيطان لكم عدو. دي العلاقة الاساسية. انا والشيطان مش اصحاب افتتخذونه وذريته اولياء؟ لأ يا رب احنا مش هنتخذه اولياء. لان العلاقة بيننا وبين بعض عداوة
العداوة دي بتبدأ من انا بقول عداوة معي انا مش مع ادم عليه الصلاة والسلام. عداوة الشيطان معي انا بتبدأ مع اول يوم بيخرج فيه الانسان من بطن امه من بطن امه بتبدأ من هنا العداوة. العداوة هنا بتظهر في صورة الغل والحقد والحسد في شأن هذا الشيطان الخبيث للعين. بيعمل ايه؟ قال
النبي صلى الله عليه وسلم والحديس في صحيح البخاري من حديث ابي هريرة ان الشيطان يطعن او في رواية كل بني ادم يطعن الشيطان في جنبيه باصبعيه حين يولد غير عيسى ابن مريم. من البداية هو بيعبر لك عن العلاقة بينك وبينه انك بمجرد ما
ينزل على طول برجليه ويقوم ضاربك في آآ في جنبك. فيستهل المولود صارخا. وفي رواية قال النبي صلى الله عليه وسلم ما من مولود الا مسه الشيطان حين يولد فيستهل صارخا من مس الشيطان. هو من البداية بيقول لك انا بدأت معك المعركة. طب ده ده طفل صغير رضيع ما عملش اي حاجة. لا هو
من البداية بيوضح لك ان المعركة بيني وبينك بدايتها انك بمجرد ما هتنزل الدنيا. سواء كنت بتفهم ما بتفهمش بتعقل ما بتعقلش. صغير كبير انا عداوتي معك مش هتتوقف علشان كده النبي بيقول هو بمجرد ما المولود بيتولد بيبدأ الشيطان يطعن في جنبه ليه؟ بداية علشان يقول لك هي دي علاقتي معك. هي دي
عداوة بيني وبينك وتخيل قدر القسوة الموجودة في قلب هذا الخبيث قلب هذا الشيطان اللعين. مع هذا الطفل اللي المفروض اصلا ان الكل بمجرد ما بينظر اليه بيرحمه ولكن هو هنا ما عندناش رحمة. هو بيقول لك انا علاقتي معك من البداية عداوة. مع اول لحظة هتنزل فيها في الدنيا. انا علاقتي معك علاقة عداوة. طب
خبيث انت هتفضل العيال دي معي لحد امتى بهذه العداوة؟ قال انا مش هسيبك. مش هسيبك حتى وانت بتموت. هتظل هذه العداوة قائمة. علشان كده النبي قال لنا خدوا بالكم يا شباب ان عداوتكم مع الشيطان هتبدأ من اول ما تولد ولن تتوقف ابدا الا اذا فارقت انت الحياة. حتى وانا بموت ايوة حتى
وانت بتموت الشيطان مش هيسيبك. هيفضل معك في عداوة دائمة حتى وانت بتموت. اللحظة اللي ممكن كل اهل الارض يرحموك فيها الشيطان مش هيرحمك فيها لان العداوة شديدة اللي حضرتك مش بسيطة. شف النبي صلى الله عليه وسلم ماذا يقول؟ والحديس يمكن بعضنا هيسمعه لاول مرة. والحديث رواه ابو داوود في سننه باسناد صحيح. من حديث
اليسر رضي الله عنه قال كان النبي صلى الله عليه وسلم يتعوذ فيقول اللهم اني اعوذ بك من الهدم والغرق واعوذ بك من ان خبطني الشيطان عند الموت آآ اعوذ بك من الهدم معروف ان البيت يهدم علي فاموت. والغرق معروف. ولكن ان النبي يدي لك المعنى ده. ان النبي يقول يا رب اعوذ بك ان يتقبل
وطن الشيطان عند الموت. معنى كده ان الشيطان هيفضل معك عند الموت. كما روي ذلك عن كثير جدا من علمائنا ان الشيطان يأتي الانسان عند موته معه شيطانان في صورة الاب وفي صورة الام. الاب يقول متعة اليهودية والام تقول متعة نصارية حتى يخرجوه عن الاسلام. يبقى مرحلة عداوة الشيطان
مش هتتوقف حتى وانت بتموت. يعني وانت بتموت هيجي لك لان العداوة قائمة. طول ما فيك روح هو الشيطان موجود معك ولا يزال يغويك. طول ما فيك نفس هو هيفضل معك العداوة قائمة. لازم تفهم ده من البداية. لان لما تعرف اللي قدامك هو قد ايه بيبغضك. قد ايه هو عدو لك؟ انت هتبدأ تستعد له. وعند
آآ ابي نعيم في في الحلية آآ باسناد ضعيف. ولكن هياخد المعنى من حديث واثلة رضي الله عنه قال قال النبي صلى الله عليه وسلم احضروا موتاكم. خليكم والناس اللي بتموت روحوا لهم
ولقنوهم لا اله الا الله فان الشيطان اقرب ما يكون ابن ابن ادم عند ذلك البصائر. الاسناد ضعيف ولكن المعنى ورد في الحديث اللي قبله. اقرب ما يكون الانسان عداوته بقى وبغضه وغله وحسده على الانسان هيكون في الوقت ده قريب منك جدا جدا جدا جدا جدا. علشان كده كان النبي بيتعود
من فتنة المحيا من فتنة المحيا اه كما في الصحيحين اعوذ بك من فتنة المحيا والممات. اه كان ابن دقيق العيد وغيره من العلماء يقول فتنة المحيا هو كل ما يتصل بالانسان في فترة حياته من فتن. واعظم هذه الفتن قال عند امر الخاتمة عند الموت والعياذ بالله. اعظم فتنة
فتنة لان خلاص انت قواك خلاص ضعفت. والشيطان هنا بيزداد عليك قوة جدا جدا جدا. وعايز يبعدك عن ايه؟ عن الاسلام في هذا الوقت. علشان كده هو من البداية الخط العريض الاول انك لازم تعرف ان عداوة الشيطان لك هتبدأ معك من اول يوم هتنزل فيه الى الدنيا الى يوم وفاتك مش هيسيبك
مش هيسيبك وسيظل في اغوائك لن يتركك ابدا. علشان كده روى الامام احمد وابو يعلى والحاكم باسناد صحيح من حديث ابي سعيد ان النبي صلى الله عليه وسلم وضح لنا
ملخص الجملة دي ان النبي صلى الله عليه وسلم قال قال الشيطان اي ربي وعزتك وجلالك لا ازال اغوي بني ادم ما زالت ما دامت ارواحهم في اجسادهم. طول ما روحه في جسده انا وراه مش هسيبه
هنا علشان اقول لك شف عداوته لك عاملة ازاي؟ علشان اقول لك هو هيفضل معك مش هيسيبك عداوته معك مش هيسيبك صاحي ولا نايم قاعد واقف مش هيسيبك. ستظل هذه العداوة قائمة من اول ما تنزل الدنيا لحد ما تموت. قال الشيطان اي ربي وعزتك وجلالي
ذلك لا ازال اغوي بني ادم ما دامت ارواحهم في اجسادهم. فقال الله عز وجل وعزتي وجلالي لا ازال اغفر لهم ما استغفروا يبقى اذا احنا كده حددنا فترة الحرب. فترة المعركة. فترة المعركة حياتك
اللي احنا قلنا من البداية اسمه السلسلة عليها مدرسة الحياة اصل المعركة ووقت المعركة حياتك. اللي اغلى حاجة انت بتملكها. علشان كده بنقول طالما ان المعركة من البداية من اول نزولك للدنيا لحد يوم وفاتك
لازم تنتبه اوي. لازم تنتبه اوي ان عدوك معك طول هذه الفترة مش هيسيبك لازم تاخد بالك معي من هذه النقطة المهمة النقطة التانية في درس النهاردة النقطة التانية بتقول ان الشيطان خلى هذه الفترة فترة حرب
انت بقى عايز تقول مش عايز تخلي العلاقة بينك وبين الشيطان حرب انت حر. ولكن هو من البداية اعلنها حرب هو من البداية اعلنها حرب. اعد العدة واعد السرايا واعد الجنود واعد الخير. اعدي كل حاجة. اعدي كل حاجة. انت بقى عايز من النهاردة تعد العدة وتاخد قوتك
كده وتشد حيلك علشان تبقى قد الحرب دي ده انت تبقى فعلا انسان مؤمن موفق وساعتها ربنا يكون معك وساعتها ربنا لا يجعل لهذا الشيطان عليك سميل ابدا وفي ناس ما شاء الله مستسلمة كده. مستسلمة كده لهذه العداوة. هي مش حاسة ان في حرب من الشيطان عليها. ناس آآ زي ما ربنا قال هو بيعاتب بيقول افتتخذونه
هو ذريته اولياء من دوني. وهم لكم عدو. هو عدوك اصلا. اعد لك العدة وصدقني لما رجعت الاحاديث النبي الالف حديث اللي انا جمعتهم دول او قرابة الف حديث فوجئت بحاجة عجيبة جدا ان الالفاظ كلها الفاظ تدل على الحرب. سواء في القرآن او في السنة. قال الله واجلب عليهم بخيلك ورجلك
خيلك ورجلك. الجيش دايما بيتقسم نوعين. الخير الخيالة اللي هم الفرسان. النوع التاني الرجال اللي هم بيبقوا ماشيين على اقدامهم دول النوعين ربنا لما يقول واجلب عليهم بخيلك ورجلك ربنا بيقول لنا فوقوا يا بشر ان العداوة بينكم وبين الشيطان مسألة حرب المسألة مش مسألة آآ حب
مودة وصفاء لأ ده الشيطان ده عدو ليا لازم تتخذه عدو متتخزهوش ولي من دون الله سبحانه وتعالى ولما ترجع لكلام النبي تحس آآ ان فيه معركة قائمة والله والله فعلا تحس ان فيه معركة قائمة يعني مثلا آآ في صحيح مسلم من حديث جابر
قال النبي صلى الله عليه وسلم ان ابليس يضع عرشه على الماء ثم يبعث سراياه. انت تسمع كلمة سرية سرية دي يعني حرب يعني هو كل يوم الصبح قاعد على العرش بتاعه ويبعث سراياه. جنود جنود جنود جنود. ايه ده! ايه ده! ايه ده! ايه ده! يبعث سراياه دول بيحاربوا مين؟ بيحاربوك انت. وبيحاربوا
ارجوكي انت مستنينكم بعد رمضان هو خلاص رمضان اتفكت القيود والاغلال طلع بقى بجيوش ومدرعات ودبابات طالع يضيع كل احنا عملناه في رمضان. لازم نفهم هذا الكلام. قال النبي صلى الله عليه وسلم ثم يبعث سراياه. طب السرايا دي الهدف الاساسي منها ايه؟ قال فادناهم
منزلة اعظمهم فتنة. اقرب واحد منه اللي هو القائد الاعلى بقى للقوات المسلحة اللي هيكون قريب قوي من من من هذا اللعين. هو اللي هيكون اكتر واحد بيفتن فانت لما تاخد بالك من كلمة سرايا
تحس فعلا ان النبي يقول لك خد بالك دي حرب النبي بيقول لك خدي بالك امي الفاضلة اختي الفاضلة. خدي بالك المسألة مسألة حرب. النبي صلى الله عليه وسلم والحديس عند ابن حبان من حديث ابي موسى الاشعري
النبي صلى الله عليه وسلم يقول اذا اصبح ابليس كل يوم الصبح كده كل يوم الصبح كده اذا اصبح ابليس ابليس بث جنوده الله! ان ابليس يضع عرشه على الماء ويبعث سراياه
ادي حديس. حديس تاني النبي يقول لك ما من يوم يصبح فيه ابليس كل يوم الصبح الا ويبعث جنوده. يبث جنوده. يبعث الجنود. جنود حرب الجنود مش سلام علاقتك مع الشيطان مش علاقة آآ سلام. لا لا لا. ده النبي بيقول سراياه. النبي يقول جنود. النبي يقول حرب خدوا بالكم يا شباب
النبي صلى الله عليه وسلم اذا اصبح ابليس بث جنوده. فيقول من اخذل مسلما البسته التاج. ده انا مش هقربه مني وبس. لا مش اعظمهم منزلة اقربهم مش اعظمهم فتنة اقربهم منزلة. لأ ده هيلبسه التاج. فيأتي اليه واحد ويقول لم ازل به. لم ازل به انا فضلت معه في حرب
لحد ما طلق امرأته. لم ازل به حتى طلق امرأته. فيقول يوشك ان يتزوج ويجيء اخر ويقول آآ لم ازل به حتى عق والديه. فيقول لست يوشك ان يبرهما فيأتي الاخر ويقول ان لم ازل به آآ حتى اشرك. فيقول انت انت تعال يا حبيبي قرب. انت انت
حتى يأتي الاخر فيقول لا زلت به حتى قتل فيقول انت انت. نعم انت ويقربه ويضع التاج على رأسه ده ده راجل بيبعت سراياه وبيتابع السرايا وجندي جندي بعت له وبيجيبه. خدوا بالكم خدوا بالكم. المعصية اللي انت عملتها اتبلغ بها ابليس الكبير. آآ انا فضلت وراه لحد ما عمل كزا
وبيتابع كل هذا الكم الهائل اه بيتابع. عنده وقت لكل هذا الكم الهائل من من المعاصي اللي عملها في الارض. ايوة عنده. ايوة هو شغال ايه اصلا الا كده اذا هو النهاردة قاعد علشان دي بس
قاعد علشان دي بس سبحان الله وبعد كده النبي صلى الله عليه وسلم يقول لك آآ ان ان هو مش هيسيبك ده هو في كل طريق انت هتمشي عليه هو قاعد لك
مستنيك. يعني هو مش بيتابع بس اخبارك؟ لأ ده هو قاعد لك كمان. ومستنيك طب مستنيين ازاي؟ ما هو ما فيش طريق انت هتمشي عليه الا وهو قاعد لك عليه. مش هيسيبك صدقني. مش هيسيبني؟ ايوة مش هيسيبك لان العلاقة علاقة عداوة. انت بقى خليتها عداوة خليتها
انت حر ولكن هو اتخزها عداوة لازم انت كمان تتخزها عداوة لازم تتخزها عداوة. النبي صلى الله عليه وسلم يقول حديس رواه النسائي وابن حبان والبيهقي من حديس سبرة رضي الله عنه قال قال النبي صلى الله عليه وسلم ان الشيطان
قعد لابن ادم بجميع اطرقه مش جميع الاطرق. هيقعد لك على طريق الصلاة. هيقعد لك على طريق الاسلام. هيقعد لك على طريق الحج. هيقعد لك على طريق الصدق. مش هيسيب طريق الا ويقعد عليه. كل طريق انت ماشي فيه
هو قاعد معك مستنيك. قاعد معك. قاعد وراك. يقول لك رح يمين وروح شمال قال عليه الصلاة والسلام ان الشيطان قعد لابن ادم بجميع اطروقه. قعد له بطريق الاسلام. فقال له اتسلم وتذر دينك ودين ابائك ودين
فعصاه اسلم. ثم قعد له في طريق الهجرة. قال تهاجر تظهر ارضك واولادك. هتسيب كل ده؟ فعصاه فهاجر. ثم قعد له في طريق الجهاد. فقال تجاهد وبعد كده تموت والزوجة ترمل وتتزوج واولادك يقتسموا اموالك. فعصاه فجاهد. قال النبي صلى الله عليه وسلم للي هيتخذ بقى العلاقة كده. هو
اتخز العلاقة علاقة مخالفة. انت هتقول لي مين انا هقول لك شمال. هتقول لي شمال؟ هقول لك يمين. هتقول لي ما ما تتصدقش هتصدق. هتقول لي ما تصليش. هاصلي. هتقول لي آآ لسه على الفجر
آآ ساعة ننام شوية لا هقوم اصلي قيام ليل سبحان الله قال يوسف فمن فعل ذلك كان حقا على الله ان يدخله الجنة. يبقى هو يقعد لك في كل الطرق. بل خد بالك بقى شف بقى القرآن. شف القرآن قد ايه ربنا بيقول لك خد بالك مش هيسيبك. هعيد لك
في كل مكان خد الرواية دي الاول من صحيح نص وبعد كده آآ نرجع او خلينا القرآن الاول. قال الله سبحانه وتعالى لاقعدن لهم صراطك مستقيم. الشيطان بيقول انا صلاتك المستقيمة. هاقعد لهم على طريق الاسلام. الحمد لله ما عدش هيقعد لنا على طريق الاسلام. لا يا جماعة هيقعد لكم على طريق الاسلام. واحد علماني مجرم يطلع يقول لك احنا مش عايزين الاسلام. احنا عايزين دولة مدنية
طب ايه هي الدولة المدنية؟ يقول لك دولة مدنية يعني دولة لا دين لها. والناس تجري وراه. ما هو ده قاعد لهم في طريق الاسلام. هو ده قعد لهم في طريق الاسلام. آآ لا
وعدنا لهم صراطك المستقيم. انا اعد لهم صراطك المستقيم. قال ابن عباس دينك الواضح قال ابن مسعود قال جابر هعضهم على طريق اسلام وقال مجاهد الحق ثم لاتينهم من بين ايديهم
من بين ايديهم قدامهم. قال ابن عباس الدنيا ازينها لهم. اخليه يجري ورا الدنيا. ابحس وراء الدنيا. وآآ وآآ اجري وراها بالحلال والحرام اجري وراها اهم حاجة اشغلها. آآ تخلي الدنيا دي تشغله عنها. ومن خلفهم الاخرة. هنسيه الاخرة. هنسيه الحساب. هنسيه الجنة هنسيه النار. هنسيه انه هيتحاسب ربنا سبحانه وتعالى
اه وعن ايمانهم عن جميل اي من قبل الطاعة. هثبتك عن الطاعة. مش هخليك تقوم لطاعة. زي ما النبي صلى الله عليه وسلم كان بيقول كده ايه؟ يعقد الشيطان على قافية احدكم ثلاث عقد. عليك ليل طويل
اقعد بس يا عم لسة الليل طويل يا عم نام لك شوية من قبل الطاعات اثبتهم عنها هخلي الطاعة تقيلة قوي على قلبك. هخلي الصيام هخلي الستة بتوع شوال تقال جدا جدا جدا جدا على قلبك
سبحان الله وعن شمائلهم ومن جهة الشمال. طب من جهة الشمال هتبقى منين؟ المعاصي المعاصي هنجمل المعاصي. هنجمل كل كل معصية كل حاجة البعد عن ربنا سبحانه وتعالى هنجملها لهم. هنؤمرهم بها. هنزينها لهم. لوزينن لهم في الارض. هخلي المعصية جميلة اوي. هخليها بس ايه شعرها
جميل بصي انا مش عايز منك قصة بس. مش عايز اكتر منك. مش عايز حاجة اكتر مني. قص بس. بص بس. بص. تبقى ديقة بس من فوق شوية. بس امسك
لك اكتر من كده. بصي انا عايزك وانت ماشية كده حاسة بنفسك كده وحاسة بجمال. مش عايز اكتر ده انت جميلة. ده انت هتلفتي نزر الناس كلها. بصي شوية مش عارف ايه
بس مش عايز اكتر من كده. لازينن لهم في الارض وعن شمائلهم اي من قبل السيئات احسهم عليها اراغبهم فيها ازينها لهم ازينها لهم سبحان الله جيلنا من الاربع جهات
جالنا من الاربع جهات من بين ايدينا ومن خلفنا وعن ايماننا وعن شمائلنا ساب لنا طريق واحد بس ما يقدرش ابدا يجي لنا من ناحيته من فوقنا علشان كده كان قتادة رحمه الله يقول
يا ابن ادم اتاك الشيطان من كل مكان اتاك الشيطان من كل وجه غير انه لم يأتيك من فوقك لانه يعلم انه لن يستطيع ان يحول بينك وبين رحمة الله. ابدا الرحمة تنزل من فوق علشان كده بقول لك
خد بالك خد بالك هو يقعد لنا في كل مكان. في كل حتة قاعد يرصدنا في كل مكان مع كل كلمة مع كل نزرة. كل كلمة هنسمعها. كل حركة يد. كل خطوة. كل جنيه. دخل جبنة او هيخرج قاعد لنا
قال لنا كده هيرصدك في كل حاجة. قال رسول الله صلى الله عليه وسلم ان الشيطان ليحضر احدكم عند كل شيء من شأنه. وفي رواية ايضا في صحيح مسلم لا يرصد الانسان عند كل شيء. مش هيسيبك
يبقى النقطة التانية ان الشيطان مش هيسيبك. اعدها حرب وهيقف لك على كل باب من الابواب. كل شيء هتعمله هو معك. علشان يغويك ويبعدك عن طاعة الله القاعدة التالتة الشيطان
في حربه معه قاعدتين همة عالية همة عالية وحزن شديد قوي على التفريط ان الاصل يكون ده عندنا ان في علاقتي مع ربنا. عندي همة عالية غير طبيعية ده المفروض
ولو قصرت اندم قوي الاتنين دول هم اصول النجاح اي انسان عايز ينجح لازم تكون معه همة عالية. واتنين ازا فرط يعاتب نفسه للاسف الشيطان خد الاتنين دول طبقهم هو واحنا نسيناهم
تعالوا كده نشوف القاعدة التالتة بتقول ان الشيطان في حربه معنى يتمسك باهم الامور. الامر الاول همة عالية قوي في الاضلال اتنين ياه ندم شديد جدا لو خسر معك معركة
تعالوا نشوف الهمة العالية قوي في الاضلال. الشيطان في حربه مش زينا آآ ضعيف الهمة مش زينا. آآ ما عندهوش همة كده في طاعة الله. لا لا لا احنا عندنا ضعف. هو عنده قوة. مسخوف اضلال
نجيب دليل طيب قال النبي صلى الله عليه وسلم ان الشيطان اذا نودي للصلاة انطلق الى الروحاء حتى لا يسمع الاذان فاذا انتهى عاد فوسوس فاذا نودي للصلاة اللي هي الاقامة يعني انطلق الى الروحاء
فاذا انتهى انتهت الاقامة عاد فلا زال يلبس على احدكم صلاته. يقول اذكر كذا اذكر كذا اذكر كذا الشاهد هنا من مسألة علو الهمة النبي صلى الله عليه وسلم بيقول ان الشيطان قبل الصلاة جا لك قاعد يوسوس لك اقعد استنى افتكر الحكاية الرواية حصل
جميل اول ما يسمع النداء ينطلق الى الروحاء. بين الروحاء وبين المدينة ستة وتلاتين ميل كما في صحيح مسلم. ستة وتلاتين ميل ينطلق ستة وتلاتين ميل يبعد عشان مش عايز يسمع الاذان. وبعد كده يرجع يعمل ايه؟ يفضل يوسوس لك
يفضل يوسوس لك. اقعد آآ يتبطئ شوية عن الصلاة. اتباطئ شوية عن الوضوء. اتباطئ شوية في النزول. اتبطئ شوية في كزا. وبعد كده الاقامة تقام. يطلع ستة وتلاتين ويرجع ولما يرجع تكون انت نزلت يبدأ بقى في الصلاة آآ معه حوالي عشرة خمستاشر طريق كده يشتغل معك في الخمستاشر طريق وده هيبقى درس كامل ان شاء الله الشيطان والصلاة
خمستاشر طريق ياخد ده ويسيب ده ياخد ده ويسيب ده ياخد ده ويسيب مش هيكل ولا يمل. الشيطان هيفضل معك همته العالية زي ما قلت لك الان مش هيسيبك حتى وانت بتموت. همة
عالية. همة عالية ما فيش بعد كده سبحان الله هي دي همة الشيطان. همة غير طبيعية جدا جدا جدا في مسألة الاقبال النقطة التانية انه لو خسر معركة عنده ندم غير طبيعي
لو حس في يوم من الايام حضرتك حضرتك في رمضان ما شاء الله لا قوة الا بالله كنت في الطاعة والعبادة ما لكيش مسيل. الشيطان طلع شاف حالة كده انت لا تتخيلي
اللي الشيطان بيعمله انا بقرأ قرآن مريت على السجدة قراءة السجدة. نزلت السجدة سجدة. سجدة هو حاسس ان هو خسر المعركة دي ان انت نزلت سجدت هو ما سجدش. هو انت نزلت سجدت؟ حس ان هو خسر
تعالوا نشوف قد ايه هو لو خسر جولة بيندم علشان اقول لك انك المفروض برضو كده انك لو خسرت جولة مع الشيطان تندم قال النبي صلى الله عليه وسلم حديس صحيح مسلم ان ان ابن ادم اذا قرأ السجدة فسجد اعتزل الشيطان آآ يبكي
بيبكي يقول يا ويلة يا ويلة هو طبعا دي لفتة لغوية كده هو بيقول يا ويلي بس النبي صلى الله عليه وسلم آآ لم يقل يا ويلي الشنابي اللي بيقول يا ويلي ده هو بيحكي عن الشيطان فيقول يا ويله يا ويله يا ويله يا ويله امر ابن ادم بالسجود فسجد فله الجنة وامرت بالسجود فلم اسجد
ندم وزعلان ومتضايق ان هو ما قدرش يبعدك عن الطاعة في الوقت ده. ولما حس ان انت غلبته واديته القاضية في الجولة دي قعد يبكي النبي صلى الله عليه وسلم بيقول والحديس رواه احمد من حديس ابن عباس قال النبي صلى الله عليه وسلم آآ لم قال عليه السلام لما فتحت مكة اليوم اللي اتفتحت فيه
في مكة لما فتحت مكة رن الشيطان رنة صوت صرخ بيلطم رن الشيطان رنة اجتمعت عليه بها آآ آآ جنوده كل الجنود اتجمعت في ايه ابونا الكبير بيلطم وبيصرخ وبيصوت ليه؟ فقال فقال لهم
ايأسوا ان نرى امة محمد بعد اليوم على الشرك فتح مكة خلاص الاصنام اتكسرت. فتح مكة الاسلام انتشر. فتح مكة الدين خلاص. آآ اظهر الله سبحانه وتعالى دينه وكلمته وشرعه. بدأ
الشيطان بيلطم ويصوت ويصرخ وقال في الوقت ده في الوقت ده فقال لما اجتمع عليه جنوده قال ايأسوا ان نرى امة محمد بعد اليوم على الشرك. ولكن الهمة العالية. اه احنا خلاص لا يمكن ان مكة يطلع بعدها بعد كده منها شرك. مش خلاص صعب ان الاوسان والاصنام ترجع تاني في قلب مكة. صعب جدا. صعب جدا
ان انتم تشوفوا دلوقتي واحد من امة محمد بيسجد لصنم. ولكن آآ الشيطان طبعا ما عندوش يأس. ما بييأسش ما بيكلش ما بيملش. عنده همة غير طبيعية غير طبيعية. قال قال الشيطان ايأسوا ان نرى امة محمد بعد اليوم على الشرك. ولكن رفع بقى الشعار افتنوهم عن دينهم. افتنوهم عن الدين ابعدوهم عن الدين
يبعدوهم عن الاسلام وقعوهم في المعاصي ابعدوهم عن الطاعات. الله! يعني ده انت الان بتبكي وبتولول وبتصوت وبتلطم على وشك بسبب انك خسرت الجولة دي لما النبي دخل مكة فاتح والاسلام انتشر
ولكن هو ما بيقاسش ومش هيئس معنى ابدا. ولكن افتنوهم عن دينهم. ابدأوا يا جماعة افتنوهم عن دينهم. سبحان الله! الشيطان بمجرد ما خسر جولة فكر الجولة الجاية احنا هنعمل ايه
عايزك كده نفس طريقة التفكير اللي بيفكرها دي المفروض اننا احنا احنا خسرنا جولة قوموا بسرعة اتحركوا نكسب جولة تانية. ايه المشكلة ايه المشكلة؟ وان شاء الله طول ما احنا عندنا التفكير ده شوفوا يا جماعة هو عنده همة عالية قوي في التفكير
وعنده همة عالية قوي في التنفيز وما عندوش يأس يا سلام لما ده ينتقل الينا بقى ما يبقاش عندنا يبقى عندنا همة عالية قوي في طاعة الله. همة عندنا في التفكير ازاي نستغل حياتنا فيما يرضي الله
وما يبقاش عندنا يأس خالص. بل شف كنت لسة باقرأ كده بعض الاثار لواحد من السلف اه كان يقول والله ان الشيطان ليبكي على المؤمن اكثر من اهله عند موته. تخيل واحد مات. اهله عمالين بيبكوا عليه بكاء شديد جدا. هو كان مؤمن طائع عابد. عابد. فبيقول ان الشيطان
الا يبكي على موت المؤمن عند موته اكثر من بكاء اهله عليه قال لانه خرج ولم يفتنه. خرج من الدنيا وفلت من ايديه شفتم الشيطان لما بنكسب جولة بيبقى حاله ايه
شفتم الشيطان لما بيتصاغر يا جماعة؟ الشيطان بيتصاغر لو كسبنا جولة احنا قدامنا ساعة. الساعة دي ساعة تبقى صلاة ذكر طاعة قرب من الله سبحانه وتعالى لو كسبناها هو دلوقتي بيبكي والله العزيم صدقوني الساعة اللي انتم قاعدينها دلوقتي قدام الحلقة عمالين تسمعوا الدرس ده هو دلوقتي
انتم لا تتخيلوا دلوقتي هو بيعمل ايه؟ ده هيتجنن. هيتجنن انتم ازاي قاعدين تسمعوا فيجي لك بقى وانت قاعد كده قاعد بقى حاطط رجل على رجل كده اقلب اقلب اقلب ما تركزش. يفضل يشتتك. لانه مش عايزك تسمع. مش عايزك تسمع. عشان كده بنقول شوفوا قد ايه لما بنخسر
لما هو بيخسر جولة بيبكي عليها قد ايه بيبكي عليها الدقيق وبيتصاغر قد ايه وبيتصاغر قد ايه سبحان الله سبحان الله وهذه الحرب لها صورها. ودي القاعدة الرابعة معنا النهاردة. هذه الحرب لها صورها. صورها كتير جدا. صورها كتير جدا. هو هو
يعني الحرب دي لها هدفين هدف بعيد شوية يدعو حزبه ليكونوا من اصحاب السعير. ده الهدف البعيد. يبقى الهدف البعيد بالنسبة للشيطان شوفوا التفكير انه ياخدك كده وتكون سبب انك تخش ان هو يكون سبب انك تخش الجنة يوم القيامة
اسأل الله سبحانه وتعالى ان ينجينا من النار ومن حرها ومن عذابها. ده الهدف الاساسي عنده. انما في اهداف قريبة اهداف قريبة منها مسلا انه يسود عليك حياتك انه يخلي حياتك كلها هم وغم وضيق وكرب وحزن
ده من الاهداف السريعة كده. حاجات بسيطة كده. حاجات بسيطة كده يحدفها لك كده ازاي يجيلك مسلا بالليل في رؤى ويجيب لك رؤية حزينة اوي محزنة جدا يخليك طول النهار كئيب
اول ما اشوفك ايه بيبقى فرحان اوي. فرحان جدا لانه عايز يخلي حياتك كلها كده. شف النبي صلى الله عليه وسلم ماذا يقول؟ قال النبي صلى الله عليه وسلم الرؤيا ثلاثة ومنها رؤيا يكرهها الانسان. قال السلام هي من الشيطان
وفي رواية رؤيا تحزين تحزين من الشيطان. وفي رواية رؤيا تخويف من الشيطان. وفي رواية رؤيا فيها اهاوين ليحزن بها بنو ادم. بني ادم. ليحزن بها ابن ادم. او ليحزن بها ابن ادم
هو كسب ادي صورة من الصور صورة تانية انه اه مسلا اه بيعمل لك مشكلة في البيت البيت بتاعك يولع يعمل اي حاجة بحيس يخرب لك حياتك. يخرب لي حياتي. اه علشان تعرف قد ايه هو بيبغضك اصلا. علشان تعرف هو قد ايه يعني انا درس النهاردة عايز
تبقى كده مخنوق منه. عايزك كده تبقى انا انا ان شاء الله هبدأ حرب معه شوف حديس عجيب قوي الحديس رواه ابو داوود من حديس ابن عباس باسناد صحيح آآ قال ابن عباس
جاءت فأرة خد بالك من الحديس ده. هو حديس جديد وهتسمعه لاول مرة علشان تعرف قد ايه الشيطان هو عايز يسود عليك حياتك. باي حاجة عايز يعمل لك اي مصيبة اي مصيبة. آآ رؤية تخليك قاعد طول النهار كئيب
يعمل لك مشكلة في البيت النبي ابن عباس بيقول آآ جاءت فأرة فاخذت الفتيل. انتم عارفين المصباح بيبقى له فتيل. اللي هو الحبل ده. آآ الحبل ده بيبقى مربوط تحت بالجاز مسلا او بالزيت. واحنا مولعينه من فوق
جه الفار اخذت الفتيل. خدت الحبل ده. فاخذت الفتيل تأجرت بها على سطح البيت كده فالقتها فوقعت على الخمرة التي كان رسول الله صلى الله عليه وسلم جالسا عليها فاحرقت منها موضع الدرهم
واحرقت منها موضع الدرهم. جت الفتلة دي وهي محروقة كده قامت نازلة على السجادة اللي كان النبي قاعد عليها فحرقتها فاحرقت منها موضع الدرهم. فقال النبي صلى الله عليه وسلم
اذا نمتم لما تيجوا تناموا فاطفئوا سرجكم. اطفئوا السراج. اطفئوا النار دي. فاطفئوا سروجكم. ليه يا رسول الله؟ بيقول لك شف عداوة الشيطان بك ممكن توصل الشيطان انه يعمل فيك ايه؟ قال فان الشيطان يدل مثل هذه يدل الفار ده على هذه فتحرقكم. يا ربي
يا رب معقول! ايوة معقول! مش بقول لك هو عدو اصلا! هو عدو! يعني الشيطان يوحي للفقراء! ان الفقرة تيجي تشد الفتيل ينزل! ينزل على حاجة تولع في البيت شفت ممكن عداوة الشيطان تصل لدرجة ايه
علشان اقول لك خد بالك هو ما بيطقكش هو متخذك عدو انت ازاي يقول لك اترك الصلاة تقول له حاضر. ازاي يقول لك امشي في طريق المخدرات تقول له حاضر شف هو عايز يوصلك لايه
سبحان الله! يحرقك في الدنيا قبل ما يحرقك في الاخرة ممكن يكون في ايه؟ ممكن والعياذ بالله آآ ممكن يكون في مرض من الامراض حمدي بنت جحش رضي الله عنها لما جاءت للنبي صلى الله عليه وسلم وكانت مستحابة. الدم عندها لا يتوقف
بتقولوا يا رسول الله انني اصطحاب وحاجة يعني لا توصف وقال لها النبي صلى الله عليه وسلم هذه رقدة من ركضات الشيطان. الشيطان جعل الرحم وظل يضرب فيه يضرب فيه يضرب فيه. فلا يزال هذا الدم ينزل من المرأة. رغدة من راقدات الشيطان. سبحان
والنبي صلى الله عليه وسلم يقول الحديس رواه احمد والطبراني والحاكم باسناد صحيح من حديث ابي موسى قال النبي صلى الله عليه وسلم فلا امتي بالطاعن والطاعون واخزي اعدائك من
بعض الامراض بعض الامراض الفتاكة بتكون بسبب فعل الشيطان والعياذ بالله وفعل الجن. ليه؟ سبحان الله! هو عداوة يا جماعة! عداوة! هو متخز طلع عداوة. قال النبي صلى الله عليه وسلم وكل شهادة لامتي. وكل ده هيكون شهادة لامتي. ان شاء الله تبارك وتعالى. بس النبي لما يقول لنا المعنى ده بيقول لنا خدوا بالكم ان شوفوا عداوة عداوة
لكم وصلت لدرجة ايه؟ ممكن ايه كمان ممكن وصول العداوة آآ يحرش بين الناس يعمل مشاكل بين الناس يعمل ازمات بين الناس يخليك قاعد مع اخوك قاعدين ما شاء الله كافيين خيركم وشركم البيت يولع نقف
بسبب ايه؟ ما تفهمش. سبحان الله! قال النبي صلى الله عليه وسلم آآ آآ قال الله عز وجل انما يريد الشيطان ان يوقع بينكم العداوة والبغضاء سبحان الله! انت بتكلم زميلك في الشغل؟ ما فيش اي مشكلة. مرة واحدة الدنيا قامت وولعت. في ايه؟ في شيطان. في شيطان. عايز يولع الدنيا بينكم وبين بعض. قال النبي صلى الله عليه وسلم
الحديس صحيح مسلم حديس جابر ان الشيطان قد يأس ان يعبده المصلون. ولكن رضي بالتحريش بينكم. هو اهم حاجة يحرش منكم. يعني مثلا نضرب مثال من زمن النبي محمد صلى الله عليه وسلم. آآ النبي صلى الله عليه وسلم السيدة عائشة في يوم فقدته لما النبي خرج يزور آآ آآ اهل البقيع
السيدة عائشة لما فقدته طلعت جري من ورا النبي طبعا انتم عارفين طبعا القصة المشهورة. النبي صلى الله عليه وسلم جه بعد ما شاف سواد كده. فالنبي لما دخل فلقى صدر عائشة رضي الله عنها طالع نازل
فقال يا عائشة اجاءك شيطانك انت الشيطان بتاعك جا لك وقال لك ايه ده ده سابك وراح عند واحدة من النساء وهجرك وتركك فجاءك شيطانك شيطانك جالك يا عائشة تروح عنها؟ ياه شف سبحان الله! سبحان الله! بينك وبين زوجتك يحرش بينك وبين بعض
بينك وبين اولادك بينك وبين جيرانك سبحان الله! حرب! حرب! هو لن يتوقف فيها ابدا! لن يتوقف فيها ابدا اه اه منصور هذه الحرب ايضا سبحان الله! بقول لك هو عايز يتعيسك بايا كانت الصورة. هو عايز يعني سبحان الله! النبي صلى الله عليه وسلم حصل موقف عجيب اوي
آآ الحديس آآ رواه النسائي والطوراني والحاكم من حديس ابي المليح عن ابيه قال كنت رضيف النبي صلى الله عليه وسلم آآ على فعثر البعير راكب على جمل فعثر البعير البعير وقع اتقلب. النبي صلى الله عليه وسلم فسقط النبي صلى الله عليه وسلم وسقط آآ هذا الرجل
فقلت تعس الشيطان وقلت تعس الشيطان وقال النبي صلى الله عليه وسلم لا تقل تعس الشيطان فانه يقول بقوتي صرحته ويتضخم يبقى مبسوط قوي كده انه انه شقلبك وقعك مبسوط جدا وفرحان جدا فلا تقول تعس الشيطان حتى لا يقول الشيطان بقوته صلحته. تخيل المسألة بسيطة خالص
في تضخم كده حتى يكون مسل البيت ولكن قل بسم الله فانه يتصور حتى يكون مسل الذباب للدرجة دي ايوة للدرجة دي. صور المعركة ايه؟ صور المعركة انه هيجي لك على اي طاعة انت هتروح تعملها وهو هيقف لك
هيقف لك بيقول لك بلاش دي. هيسبتك عنها. زي ما ربنا سبحانه وتعالى قال لما اكلمنا كده عن مسألة الصدقات. انا هاطلع كده صدقة. يجي ربنا يقول لك خد بالك انك قبل ما تطلع
هتلاقي الشيطان جاء لك ويقول لك الاولاد البيت ده الاولاد محتاجين ده زوجتك طلبت ده احنا لسه سبعة في الشهر ده لسة قال الله الشيطان يعدكم الفقر الله! ايوة ايوة هييجي عند كل هيقف هيقول لك لأ هنا لأ. دي لأ. اقف معلش بعد ازنك شوية
الله! وايه كمان! ده هيجي لك كمان عند المعاصي! يا سلام! يا سلام! المعاصي بقى يجملها لك ويزينها لك ويلبسها لك لباس حلو خالص كده. علشان انت تجري وراها. عشان انت تجري وراها. علاقة ولد وبنت حرام ما ينفعش. ما ينفعش. خالص
خالص ما ينفعش بحال من الاحوال. والله ما ينفع بحال من الاحوال ايه اللي يحصل ايه اللي يحصل؟ ان يقول لك اصل ده حب وحب بريء عفيف ما فيش حاجة خالص
ما لقوش حاجة خالص والله. هو مجرد حب ولكن يزينها لك. يزينها لك. يبقى العري قلة الادب وسوء الخلق والعياز بالله يتصل الامر على ذلك او ييسر الامر على ذلك لفاحشة ده حب وشريف وعفيف والناس تقبل والناس تقبل
والنبي صلى الله عليه وسلم يقول ما خلى رجل بامرأة الا كان الشيطان ثالثهما. ده العباس لما كان بينظر على المرأة السفعاء النبي فضل يبعد وشه كده ويقول رأيت شابا وشابة
فلم امن عليهما من الشيطان امال اللي بيحصل بقى في النوادي وبيحصل في الشوارع وفي الحدايق بين الاولاد والبنات الا كان الشيطان ثالثهما البنت ماشية في الشارع والله العظيم ميت بص لها اصلا. ما يتبصلهاش اصلا. طبعا انا طبعا انا لا ازن طبعا البنت بجمالها ابدا ابدا. انا بازن طبعا البنت بدينها
ولكن البنت منزرها على بعضه كده والله العزيم اللي في قلبه ايمان يبغض المنزر ده. ولكن شف النبي صلى الله عليه وسلم ماذا يقول؟ ان المرأة تقبل في صورة شيطان
وتدبر في صورة شيطان. يعني ايه؟ قال اهل العلم ان الشيطان مهما كانت المرأة دميمة بيجي يبقى يغطيها كده. ويجملها في اعين الناس وفي رواية صحيحة ان النبي صلى الله عليه وسلم يقول اذا خرجت المرأة استشرفها الشيطان جملها وزينها وحلها في اعين الناس. يا ربي
يا ربي ايه ده! ده ده المسألة كبيرة جدا. ومش هيسكت عند كده. لأ ده ممكن والعياذ بالله يجي لك في في في اغلى ما تملك. في عقيدتك وفي دينك
في عقيدتك وفي دينك زي ما النبي صلى الله عليه وسلم وضح لنا ان دي برضو صور منصور المعركة وهنعرف ان شاء الله هنتعامل معها ازاي؟ مسألة الوسوسة يأتي الشيطان احدكم
يقول من خلق السماء؟ الله الله احنا الله هو اللي خلق السماء من خلق الارض الله من خلق الجبال الله من خلق الله؟ بيجي لي كده اه فعلا ايوة اه
هعمل ايه؟ ان شاء الله هنعرف. النبي عليه الصلاة والسلام قال فليقل امنت بالله ورسله فان ذلك يبعده عني. هنعرف آآ لو وسوس لي انا هعمل ايه وهعرف كده ليه
اعرف كمان ان الشيطان له اساليب اساليب كتيرة قوي انت خوفتنا. لأ مش عايزك تخاف ولكن انا عايز درس النهاردة اوصلك معلومة مهمة. مش هيسيبك ولازم تكون قوي هل معنى كده ان خلاص آآ آآ الشيطان طالما اتمكن من كل هذه الصور وكل هذه الاحوال ان خلاص ما فيش سبيل؟ لا لا لا اوعى تقول الكلام ده. ده بفضل الله
نشوف كل ده ضعيف ان كيد الشيطان كان ضعيف. ضعيف. بس انت ازا كنت قوي. انت ازا كنت قوي. عمرك شفت واحد مصارع طلع بيقول هو اللي قدامي قوي ولا مش قوي؟ لأ انت انت اهم حاجة
انت قوي ولا لا؟ انا قوي خلاص ما تبصش للي قدامك بفضل الله. انت قوي. انت معك ربنا سبحانه وتعالى فما تبقاش خايف من حاجة. وخد بالك ان في ياما ناس اعدت مرحلة الشيطان دي من زمان
يا سلام آآ عمر النبي صلى الله عليه وسلم قال ان الشيطان لا يفرق منك يا عمر. النبي قال اهن يا ابن الخطاب والله ما سلكت طريقا الا وسلك الشيطان طريقا اخر
يا عم ده ده عمر! طب ما هو كان في واحد برضو اجاره الشيطان اجاره الله من الشيطان. كان في صحيح البخاري وفيكم الذي اجاره الله من الشيطان على لسان نبيكم؟ مين؟ عمار ابن ياسر
وام سلمة رضي الله عنها لما مات ابو سلمة فقالت غريب ومات في ارض غربة والله لابكينه بكاء يتحدث الناس عنهم فقال لها النبي صلى الله عليه وسلم يا ام سلمة اتريدين ان تدخلي الشيطان بيتا؟ آآ اتريدين ان تدخلي الشيطان بيتا اخرجه الله منه؟ ما شاء الله ده مش مسألة مش مسألة
بس بعض الناس بيزن ان اللي خلاص فر منه الشيطان عمر بس لأ مش عمر وعمار برضه. وعمار برضه بيت ابو سلمى النبي صلى الله عليه وسلم قال ان البيت ده الشيطان ما بيخشهوش اصلا
الشيطان ما بيخشوش اصلا. تقول لي بس يا شيخ احمد دول الصحابة. دول الصحابة. ده عمار وده عمر وده ابو سلمة. وده بيت ابو سلمة. انما احنا اقول لك ما هو ربنا سبحانه وتعالى قال ان عبادي ليس لك عليهم سلطان
ربنا قال انك لو عبد صح لله الشيطان عمره ما هيكون لك هيكون له عليك سبيل ابدا. قال الله وكفى بالله وكيلا. ايوة كفى بالله وكيلا. آآ ازا كنت انا
عبد لله سبحانه وتعالى الله سبحانه وتعالى قال آآ في شأن الشيطان قال فبعزتك لاغوينهم اجمعين الا عبادك منهم المخلصين. دول مش هقدر اعمل لهم حاجة ازا فيه ناس ربنا سبحانه وتعالى هيعاصمها. وبفضل الله يا جماعة عصمة ربنا لنا سهلة. عصمة ربنا لنا سهلة. ولكن بحاجات بسيطة جدا ان شاء الله
هنعرفها في وقتها دقيقة طيب هنعرفها في وقتها ان شاء الله هيكفيك ان ربنا سبحانه وتعالى يعني زي ما الشيطان اعد العدة للحرب ربنا سبحانه وتعالى برضه هيتعامل مع الشيطان بنفس المسألة يعني من قال لا اله
اله الا الله وحده لا شريك له له الملك وله الحمد وهو على كل شيء قدير. في اليوم اه مائة مرة ارسل الله له مسلحة من الملائكة. وانا واقف مع مسألة مسلحة من الملايكة. مسلحة
شايلين سلاح شايلين سلاح هيكونوا ان شاء الله موجودين معنا. لا مش الملك ربنا معنا سبحانه وتعالى. فاحنا مش هنخاف ان شاء الله. فاحنا ان شاء الله آآ انا كان درس النهاردة
عايز ااكد فيه هو طبعا كان فيه حاجات كتير لسة اتقال ان كمان ان شاء الله الدرس الجاي ولكن درس النهاردة بيتلخص في حاجة مهمة قوي هو عدو لك هو احد العدة. هو هيبقى قوي جدا. هو عنده همة عالية جدا. هو ما عندوش فرصة انه انه يخسر معركة. هو هيفكر في خمسين الف طريقة للحرب. وانت
نفس الكلام انت ضعيف لوحدك قوي جدا وانت مع ربنا سبحانه وتعالى. هتبقى قوي جدا لو قدرت تعرف هو لو هيضلك هيضلك ازاي ولو هيتعبك هيتعبك ازاي؟ هو له جنود. المرأة ممكن تكون من جنوده
هنعرف فتنة النساء وازاي نخلص منها الشهوة جندي من جنوده. فتنة الشهوات ونعدي منها ازاي؟ لجنوده الغناء. الغناء حكمه ايه؟ وهنتعامل مع الغناء ازاي؟ وفيه غناء حلال وفيه غناء حرام هنعرف ان شاء الله تبارك وتعالى
هنعرف ان من جنوده اصحاب السوء. طب هنتعامل معهم ازاي هنعرف ان شاء الله فتنة الشبهات هنتعامل معها ازاي؟ هنعرف فتنة الوسوسة. الوسوسة اللي بتقول لي بها كثير للاسف من من من ابائنا وامهاتنا واخواتنا واخواتنا. هل
بتتعامل معه ازاي؟ هنعرف ان شاء الله تبارك وتعالى المشاكل الشباب بيعملها لنا. ده كله هنعمله هنعرف ازاي؟ ان شاء الله ده كله هنعرف ازاي نواجهه؟ وازاي بفضل الله نحمي نفسنا نختم بقصف صغير خالص قد كده هو علشان اقول لك انت كل ما هترتبط اكتر بالله سبحانه وتعالى هو هيضعف جدا لان المسألة مسألة حرب قوة
كل ما تزود قواك الايمانية هو ضعف جدا جدا جدا. وكل اما هو هيزود عندك القوة المعصية انت قوة الايمانية هتضعف جدا جدا جدا. آآ آآ قال احد السلف آآ
دخل الشيطان في جسد انسان. الانسان ده ظل يقرأ القرآن ويذكر الله سبحانه وتعالى. فخرج منه الشيطان وهو يبكي بكاء شديدا وهو يقول والله لقد دخلت فيه وانا مسل الجزور
وانا مسل الجزور زي الجمل حاجة ضخمة جدا. وها انا الان اخرج منه بعد طاعته لله وانا مسل العصفور. انهارت القوة بتاعته. لما كان قريب قوي من ربنا سبحانه وتعالى
الشيطان الصلاة دي حلقة الاسبوع الجاي ان شاء الله. هو الاتناشر اتناشر خطر اللي الشيطان هيستخدمهم او الاتناشر سلاح اللي الشيطان استخدمهم معنا في الصلاة ده اللي هنعرفه ان شاء الله الاسبوع اللي جاي داخل مدرسة الحياة اسأل الله سبحانه وتعالى لي ولكم التوفيق والسداد. وصلى الله على نبينا محمد
وعلى اله وصحبه وسلم. سبحانك اللهم وبحمدك. اشهد ان لا اله الا انت. نستغفرك ونتوب اليك رحلة العمر الطويلة